Slávnej nemecke modelke Claudii Schifferovej sa minulý štvrtok narodil syn, ktorému dali nezvyčajné meno – Casper Matthew De Vere Drummond. Prvé dieťa 32-ročnej modelky prišlo na svet cisárskym rezom, vážilo sedem libier, teda asi 3,17 kilogramu. Pri pôrode bol aj Claudiin manžel Matthew Vaughn. Jej hovorkyňa uviedla, že modelka rodila cisárskym rezom na odporúčanie lekárov: "Claudia v novembri utrpela zranenie chodidla a bola nútená používať barly. Lekári jej preto odporučili cisársky rez." Podľa Londýnčanov však Portlandská nemocnica v strede Londýna prijíma "dámy, ktoré sú príliš nóbl na to, aby zatlačili". Cisárskym rezom tam priviedli na svet svoje deti aj Victoria Beckhamová a Liz Hurleyová. Schifferová sa s Vaughnom zosobášili vlani v máji v malom vidieckom kostole v Suffolku na východe Anglicka. Majetok modelky sa odhaduje na 55 miliónov dolárov.